<classify> KAMPUNI ya Sigara Tanzania TCC Plc imegawa vioski tembezi kwa wafanyabiashara ndogo wilayani Chato na kuchangia katika kubadilisha maisha yao, kwani wataweza kufanya biashara katika mazingira mazuri zaidi na kuuza bidhaa zaidi ya sigara.Ugawaji wa vioski hivyo ulishuhudiwa na Waziri wa Nchi, Ofisi ya Waziri Mkuu-Bunge, Kazi, Ajira, Vijana na Walemavu, Jenista Mhagama na Mbunge wa Chato ambaye pia ni Waziri wa Nishati, Dk Medard Ka- lemani na viongozi wengine mbalimbali.Waziri Jenista aliiponge- za TCC Plc kwa kubuni mradi huo ambao umesambaa nchi nzima na kuunga mkono jitihada za serikali za kuwawezesha Watanza- nia kiuchumi kwa kuwapa rasilimali na mafunzo huku akizitaka kampuni nyingine kuiga mfano huo.Akiainisha umuhimu wa vioski hivyo kwa wanufaika zaidi ya 20, alisema watafanya biashara mbalimbali nje ya sigara, hivyo kuwatanulia wigo kibiashara utakaochangia kuwainua haraka kiuchumi. Vioski vimewekwa nishati ya umemejua na vina sehemu ya kuchaji simu, hivyo kuwa na uhakika wa kufanya kazi hata usiku.Ni matumaini yangu kuwa mnaopokea vioski hivi mtavitunza na kufanya kazi kwa bidii ili wafanyabiashara wa Chato wawe mabalozi wazuri wa mradi huu, alisema.Waziri huyo pia aliipongeza TCC Plc kwa kutekeleza kwa vitendo sera ya Tanzania yenye viwanda kwa kutumia Kampuni ya Kitanzania inayoitwa Sign Express Industries kuten- geneza vioski hivyo na malighafi za nchini.Huu ni mfano wa kuigwa na wawekezaji wengine kwani hapa mmeongeza ajira nchini. Dk Kalemani alisema TCC imeweka historia, kwani hiyo ni mara ya kwanza kwa wakazi wa Chato kushuhudia mradi kama huo na kusisitiza utabadili maisha ya wafanyabiashara hao, kwa kuwa sasa wataweza kufanya biashara kutoka sehemu mbalimbali kutokana na vioski hivyo kuwa na uwezo wa kutembea.Mradi huu ulipozinduliwa Dodoma, sikujua kama utafika Chato. Niliwaomba TCC waikumbuke Chato katika awamu hii na wameonesha kweli wanawajali wafanyabiashara wadogo. Vioski hivyo vina sehemu kubwa ya kupanga bidhaa, alisema Dk Kalemani.Awali, Mkurugenzi wa Masoko wa TCC Plc, Awaichi Mawalla alisema mradi huo umekuwa na mafanikio makubwa tangu kuanza kwake na tayari vioski 400 vimegawiwa kwa wafanyabiashara wadogo nchi nzima katika awamu ya kwanza, ikiwa ni njia mojawapo ya kukuza biashara zao kwani wataweza kufanya biashara kwa muda mrefu na kusaidia biashara nyingine.Tuna mpango wa kuzindua awamu ya pili ili tuweze kuwafikia wafanyabiashara wengi zaidi kwani tunataka kusaidia serikali kutekeleza kauli mbiu ya Serikali ya Hapa Kazi Tu, alisema huku akieleza kuwa kati ya wafanyabiashara 400 waliopokea vioski hivyo nchi nzima, 96 walikuwa wanawake.Alisema TCC Plc inaamini Chato ni sehemu sahihi ya kuwekeza, kwani imezungukwa na nchi za Afrika Mashariki zilizozingirwa na Ziwa Victoria na kuifanya iwe kituo muhimu cha biashara.  <topic>: KITAIFA 